PROJEKTĒŠANAS UZDEVUMS

Līgumā “Projektēšana, autoruzraudzība un būvdarbi “Meža ielā 5, Mārcienā, Mārcienas pagastā, Madonas novadā”


	1.
	VISPĀRĪGIE DATI PAR OBJEKTU

	1.1.
	Objekts
	“Dzīvojamās ēkas Meža ielā 5, Mārcienā, inženiertīklu pārbūve un telpu atjaunošana.”

	1.2.
	Objekta adrese
	Meža iela 5, Mārciena, Mārcienas pagasts, Madonas novads

	1.3.
	Būves kadastra numurs
	7074 004 0203

	1.4.
	Zemes gabala kadastra numurs
	7074 004 0203

	1.5.
	Zemesgabalu īpašnieks
	Madonas novada pašvaldība, Saieta laukums 1, Madona, Madonas novads, LV 4801

	1.6. 
	Teritorijas plānojumā noteiktā plānotā (atļautā) izmantošana
	
Nav attiecināms

	1.7.
	Īpašie apstākļi (piemēram, zemes gabals atrodas dabas liegumā, mikroliegumā, zaļajā zonā, parka zonā, kultūras pieminekļa aizsardzības zonā)
	Nav attiecināms

	1.8.
	Būves klasifikācijas kods
	1122 – Triju vai vairāku dzīvokļu mājas

	1.9.
	Apbūves laukums
	Dzīvokļu kopējā platība - 218,6 m2
Jumta daļas kopējā platība 640 m2 , kas jāpārbūvē.


	1.10.
	Paskaidrojuma raksta  Pasūtītājs
	Madonas novada pašvaldība,
Saieta laukums 1, Madona, Madonas novads, LV 4801
Tālrunis: 64860090, e-pasts: pasts@madona.lv

	2.
	VISPĀRĪGIE DATI PAR PASKAIDROJUMA RAKSTU

	2.1.
	Projektēšanas stadijas
	Paskaidrojuma raksts

	2.2.
	Paskaidrojuma raksta veids
	Paskaidrojuma raksts ēkas vienkāršotai pārbūvei

	2.3.
	Esošās situācijas apraksts
	II grupas ēka.
Ēkai ir 3 virszemes stāvi, 3 kāpņu telpas. Ēkas galvenās konstrukcijas: pamati – lentveida dz/betona bloku, ārsienas – jaukta tipa mūra/māla ķieģeļu un silikātķieģeļu mūra. Starpstāvu un jumta pārsegums – dobie dz/betona paneļi, jumts – šīfera materiāls.

	2.4.
	Mērķis / sasniedzamais rezultāts
	Projekta mērķis ir palielināt Madonas novada pašvaldības dzīvojamo fondu un nodrošināt kvalitatīvu, energoefektīvu dzīvesvietu pieejamību, veicot ēkas inženiertīklu modernizāciju un telpu atjaunošanu. Projekta ietvaros paredzēts izveidot normatīviem atbilstošu infrastruktūru, nodrošinot visai ēkai centralizētu apkures sistēmu un labiekārtotus dzīvokļus.

	3.
	BŪVNIECĪBAS IECEREI NEPIECIEŠAMIE DOKUMENTI

	3.1.
	Īpašuma tiesību apliecinošie dokumenti zemesgabalam / objektam
	Sagatavo un izsniedz Pasūtītājs.

	3.2.
	Būvniecības ierosinātāja pilnvara
	Izsniedz Pasūtītājs, ja nepieciešams tehnisko noteikumu pieprasīšanai.

	3.3.
	Tehniskie un/vai īpašie noteikumi
	Pieprasa un saņem Izpildītājs no attiecīgajām institūcijām saskaņā ar esošo situāciju.

	3.4.
	Saskaņojumi ar trešajām personām
	Nodrošina Izpildītājs atbilstoši spēkā esošo normatīvo aktu prasībām.

	3.5.
	Inženierizpēte:
	Pasūtītājs paredz, ka Ģeotehniskā inženierizpēte nebūs nepieciešama.

	4.
	PRASĪBAS IZSTRĀDĀT

	4.1.
	Projektēšanas nosacījumi
	Izpildītājs būvniecības dokumentāciju sagatavo un iesniedz Pasūtītājam, ievērojot šādus normatīvos aktus un vadlīnijas:
1. 02.10.2014. MK noteikumi Nr. 529 “Ēku būvnoteikumi”;
2. 19.10.2021. MK noteikumi Nr. 693 “Būvju vispārīgo prasību būvnormatīvs LBN 200-21”;
      Vienkāršotās pārbūves būvdarbiem paredzēts veikt ēkas iekšējo inženiertīklu izbūvi, izveidojot pieslēgumu esošajai siltumapgādes sistēmai pie diviem neatkarīgiem apkures sistēmas lokiem, koplietošanas ūdensapgādes un kanalizācijas stāvvadu nomaiņu, jumta seguma atjaunošanu, balkonu konstrukciju demontāžu un sešu dzīvokļu telpu grupu remontdarbi. Izpildītājam būvniecības iecere BIS jāsagatavo kā viena būvniecības lieta, paredzot tās sadalīšanu kārtās tā, lai būvdarbu uzsākšanas nosacījumus varētu izpildīt un darbus uzsākt katrai kārtai atsevišķi.


1. Apkures sistēmas izbūve
1.1.  Izstrādāt apkures sistēmas projektu divām ēkas kāpņu telpām, kurās šobrīd nav centralizētās apkures.
1.2. Paredzēt pieslēgumu esošajam siltummezglam, kas atrodas ēkas gala kāpņu telpā.
1.3. Pieslēgties diviem esošajiem apkures lokiem, pie katra uzstādot siltuma skaitītāju. Individuālu uzskaiti dzīvokļos neparedzēt.
1.4. Norādīt apkures ķermeņu tipus, jaudas un montāžas veidu. 
1.5. Paredzēt dabīgo ventilāciju dzīvojamās telpās un mehānisko nosūci no sanitārajiem mezgliem un virtuvēm.
2.  Jumta vienkāršotā pārbūve
2.1. Paredzēt jumta seguma maiņu 2. un 3. kāpņu telpas  ēkas daļai (skaitot no labās puses, skatoties uz ēkas korpusiem), saglabājot bēniņu telpas vēdināšanu, izlīdzināt jumta plakni, papildus veikt spāru konstrukcijas aprēķinu atbilstoši sniega slodzei. Noklāt koka konstrukcijas ar ugunsdrošu sastāvu EI-15.
3. Balkonu pārbūve:
3.1. Paredzēt 14 esošo nolietoto balkonu konstrukciju demontāžu, kuru kopējā platība ir 36,4 m2.
3.2. To vietā projektēt “franču tipa” balkonu margas, pēc iespējas maksimāli līdzīgas tām, kādas ir uz ēkas pirmās kāpņutelpas fasādes, skat. 1.attēlu. 
1.attēls. Skats uz ēkas fasādi, kur demontēts balkons un uzstādītas “franču tipa” balkona margas.

3.3. Paredzēt fasādes siltināšanu un apdari vietās, kur noņemti balkoni.
4. Telpu atjaunošana: 
4.1. Izstrādāt risinājumus dzīvokļu Nr. 18, 20, 21 (otrā kāpņutelpa, 29, 32 un 36 (trešā kāpņutelpa) remontdarbiem, paredzot durvju maiņu, griestu, sienu apdari, grīdas segumu nomaiņu, logu maiņu un sanitāro mezglu labiekārtošanu.
4.2. Paredzēt koplietošanas stāvvadu nomaiņu visā ēkas augstumā, nodrošinot pieslēgumus dzīvokļu iekšējiem tīkliem.


	4.2.
	Būvniecības dokumentācijas sastāvs
	Izpildītājs būvniecības dokumentāciju sagatavo un iesniedz Pasūtītājam, atbilstoši 02.10.2014. MK noteikumiem Nr. 529 “Ēku būvnoteikumi”, 19.10.2021. Būvju vispārīgo prasību būvnormatīvs LBN 200-21.

	4.3.
	Būvniecības dokumentācijas  saskaņošana ar citām institūcijām un trešajām personām
	Izpildītājs veic būvniecības dokumentācijas saskaņošanu ar citām institūcijām un trešajām personām, ja šādi saskaņojumi ir vajadzīgi atbilstoši normatīvo aktu prasībām.  Paskaidrojuma raksta saskaņošanas laiks ar citām institūcijām un trešajām personām ir ietverts kopējā dokumentācijas izstrādes laikā.

	4.4.
	Būvniecības dokumentācijas ekspertīze un saskaņošana ar pasūtītāju
	Nepieciešamības gadījumā Būvprojekta ekspertīzi organizē Pasūtītājs. Pasūtītājs iesniegtos tehniskos risinājumus izskata 3 (trīs) darba dienu laikā no tās saņemšanas dienas. Izpildītājs pēc Pasūtītāja pamatota pieprasījuma labo norādītās kļūdas un groza risinājumus, atbilstoši 5.1. punktā noteiktajam termiņam 

	4.5.
	Būvniecības dokumentācija saskaņošana būvvaldē
	Pasūtītājs tehnisko dokumentāciju saskaņo brīdī, kad tas ir augšupielādēts Būvniecības informācijas sistēmā, ja tas atbilst visām prasībām. Pasūtītājs paraksta Izpildītāja iesniegtās būvniecības dokumentācijas pieņemšanas – nodošanas aktu ne agrāk kā dienā, kad no būvvaldes ir saņemts akcepts par projektēšanas nosacījumu izpildi.
Ja būvvalde iesniegto ieceri neakceptē, tad Pasūtītājs nosaka Izpildītājam termiņu, kurā ir jānovērš norādītās nepilnības, atbilstoši 5.1. punktā noteiktajam termiņam.

	4.6.
	Izmaiņas  dokumentācijā
	Izmaiņas Būvniecības dokumentācijā jānoformē rakstiski, tās Pusēm savstarpēji saskaņojot. Ja nepieciešams, tad jāsaskaņo ar būvvaldi.

	4.7.
	Būvniecības dokumentācijas eksemplāru skaits
	Izpildītājs iesniedz Pasūtītājam paskaidrojuma raksta dokumentāciju elektroniskā formātā 1 eksemplāru. Jebkuram darbam un/vai pasākumam, kas veikts būvniecības dokumentācijas ietvaros un piesaistīts konkrētai vietai, iesniegt ģeotelpiska novietojuma datus ARC ĢIS ģeodatubāzes formātā vai citos līdzvērtīgos vektordatu formātos. Teksta faili doc., xls formātos – 1 eksemplārs. 1 eksemplārs  - pdf formātā.

	5.
	IZSTRĀDES NOSACĪJUMI

	5.1.
	Projektēšanas ilgums
	Būvniecības dokumentācija, kas jāiesniedz Pasūtītājam saskaņošanai un projektēšanas nosacījumu izpildes saņemšanai, iesniegšanas termiņš ir 6 (sešas) nedēļas no Līguma noslēgšanas dienas. Pasūtītāja vai būvvaldes konstatēto neatbilstību labošanai pasūtītājs, izvērtējot konkrēto situāciju, nosaka papildus termiņu, kas nepārsniedz 2 (divas) nedēļas.
Laiks, kas Pasūtītājam vajadzīgs iesniegto dokumentu saskaņošanai un iesniegšanai būvvaldē, kā arī būvvaldes lēmumu pieņemšanai vajadzīgais laiks, netiek ieskaitīts Projektēšanas termiņā.

	5.2.
	Sabiedrības informēšanas materiāls
	Būvtāfeli, kas atbilst Ministru kabineta 02.09.2014.noteikumu Nr.529 “Ēku būvnoteikumi” 5.sadaļai “Sabiedrības informēšana”, izstrādā būvnieks.

	5.3.
	Būvdarbu ilgums
	Būvniecības laiks – 7 mēneši no būvdarbu uzsākšanas brīža (būves pieņemšanas – nodošanas akta parakstīšanas), izņemot tehnoloģiskos pārtraukumus, līdz būvdarbu pabeigšanai un izpilddokumentācijas iesniegšanai Pasūtītājam. Būves nodošanu ekspluatācijā var veikt pēc Būvdarbu izpildes termiņa beigām, tomēr bez objektīva pamatojuma nekavējot objekta nodošanu ekspluatācijā. Būvdarbu ilgums tiks pārskatīts un precizēts pēc būvprojekta izstrādes. Būvdarbus plānots uzsākt ne vēlāk kā 3 nedēļu laikā pēc būvniecības dokumentācijas apstiprināšanas būvvaldē (pēc atzīmes par projektēšanas nosacījumu izpildi).

Jānodrošina apkures sistēmas darbība  sākoties 2026./2027.  gada apkures sezonai.


	6.
	Projektēšanas uzdevumam pievienotie dokumenti
	1. pielikums Ēkas kadastrālās uzmērīšanas lieta.





Dokuments ir parakstīts ar drošu elektronisko parakstu un satur laika zīmogu.
[bookmark: _GoBack]
image1.jpeg




